Dsatax-il persuna spiċċaw arrestati matul il-lejl li għadda minn diversi postijiet ta’ divertiment wara li huma nstabu li kienu qed jabbużaw jew kienu fil-pussess ta’ sustanzi suspettati li huma droga. Il-Pulizija qalet li 16 mill-persuni arrestati kienu ta’ nazzjonalita` Maltija u tlieta ta’ nazzjonalita` Franċiża, Rumena u Ingliza. L-età tal-persuni tvarja bejn is-17 u d-39 sena. Huma instabu fil-pussess ta’ sustanza suspettata kokaina, ecstasy (MDMA), mephidrone u ħaxixa tal-kannabis. L-istharriġ tal-Pulizija għadu għaddej.